cometadata/datacite-titles-descriptions-related-identifiers huggingface dataset:
DOI: 10.14457/tu.the.2018.1340
title: การคุ้มครองสิทธิที่จะถูกลืม

description: วิทยานิพนธ์ฉบับนี้มุ่งศึกษาหลักการคุ้มครองสิทธิที่จะถูกลืม แนวทางในการให้ความคุ้มครองสิทธิที่จะถูกลืม และวิเคราะห์แนวทางการให้ความคุ้มครองสิทธิที่จะถูกลืมตามกฎหมายไทยเนื่องจากสิทธิที่จะถูกลืมนั้นเป็นสิทธิที่เกิดขึ้นใหม่ที่ปรากฏตัวในกฎหมายไทยเป็นครั้งแรกในพระราชบัญญัติคุ้มครองข้อมูลส่วนบุคคล พ.ศ. 2562 โดยกำหนดสิทธิของเจ้าของข้อมูลส่วนบุคคลในการขอให้ผู้ควบคุมข้อมูลส่วนบุคคลลบข้อมูลส่วนบุคคลซึ่งมีลักษณะเป็นสิทธิที่จะถูกลืม สิทธิดังกล่าวจึงยังคงมีความไม่ชัดเจนเกี่ยวกับลักษณะของสิทธิและขอบเขตการใช้บังคับสิทธิจากการศึกษาแนวคิดของสิทธิที่จะถูกลืมตามกฎหมายระหว่างประเทศและกฎหมายต่างประเทศพบว่าได้มีการศึกษาและพัฒนาแนวคิดของสิทธิดังกล่าวมาแล้วเป็นเวลานาน โดยในกรณีของกฎหมายระหว่างประเทศ สหภาพยุโรปยอมรับแนวคิดของสิทธิที่จะถูกลืม โดยได้กำหนดสิทธิดังกล่าวไว้ในกฎหมายคุ้มครองข้อมูลส่วนบุคคลอย่างชัดเจน ส่วนในกรณีของกฎหมายต่างประเทศ ได้แก่ กฎหมายคุ้มครองข้อมูลส่วนบุคคลของสหรัฐอเมริกา ประเทศญี่ปุ่นและประเทศอาร์เจนตินานั้น แม้ว่าจะมีการกำหนดเพียงสิทธิของเจ้าของข้อมูลส่วนบุคคลในการขอให้ผู้ควบคุมข้อมูลส่วนบุคคลลบข้อมูลส่วนบุคคลไว้ในกฎหมาย โดยไม่ได้ระบุว่าสิทธิดังกล่าวเป็นสิทธิที่จะถูกลืม แต่ในทางปฏิบัติแล้ว ศาลได้มีการอ้างถึงสิทธิที่จะถูกลืมเช่นกัน โดยพิจารณาว่าสิทธิดังกล่าวเป็นสิทธิขั้นพื้นฐานของบุคคลทุกคนอย่างไรก็ดี สหภาพยุโรป สหรัฐอเมริกา ประเทศญี่ปุ่น และประเทศอาร์เจนตินามีความเห็นในทำนองเดียวกันว่าสิทธิที่จะถูกลืมนั้นไม่ใช่สิทธิเด็ดขาด จึงจำเป็นต้องมีการกำหนดเงื่อนไขและข้อยกเว้นของการใช้สิทธิที่จะถูกลืม โดยจะต้องคำนึงถึงสิทธิขั้นพื้นฐานของบุคคลอื่น เช่น สิทธิในการแสดงออกและแสดงความคิดเห็นโดยเสรี และสิทธิในการเข้าถึงข้อมูล และจะต้องพิจารณาปัจจัยอื่น ๆ ประกอบด้วย เช่น สิทธิในความเป็นส่วนตัวของเจ้าของข้อมูลส่วนบุคคล ความเสียหายที่เกิดกับเจ้าของข้อมูลส่วนบุคคลเมื่อมีการเปิดเผยข้อมูลส่วนบุคคล ประโยชน์ของสาธารณะจากการได้รับรู้ข้อมูลส่วนบุคคล ซึ่งปัจจัยดังกล่าวจะแตกต่างกันไปตามบริบทของสังคมของแต่ละประเทศ ผู้เขียนจึงเห็นสมควรว่าประเทศไทยควรนำแนวทางการให้ความคุ้มครองสิทธิที่จะถูกลืมตามกฎหมายระหว่างประเทศและกฎหมายต่างประเทศมาปรับใช้ในการแก้ไขเพิ่มเติมพระราชบัญญัติคุ้มครองข้อมูลส่วนบุคคล พ.ศ. 2562 เพื่อเป็นแนวทางในการใช้และให้ความคุ้มครองสิทธิที่จะถูกลืมที่เหมาะสมกับสภาพสังคมของประเทศไทย
DOI: 10.14457/tu.the.2018.1342
title: ปัญหาการใช้ชื่อบริษัทจำกัด

description: วิทยานิพนธ์ฉบับนี้จัดทำขึ้นเพื่อศึกษาปัญหาการใช้ชื่อบริษัทจำกัด ซึ่งชื่อเป็นองค์ประกอบของสภาพบุคคลโดยทำหน้าที่แบ่งแยกตัวการแห่งสิทธิเพื่อกำหนดสิทธิหน้าที่และความรับผิด อันเป็นมาตรการที่สำคัญของรัฐในอันที่จะต้องรับรองและคุ้มครองตัวการแห่งสิทธิ ประกอบกับบริษัทจำกัดเป็นบุคคลสมมติ ดังนั้น จึงต้องมีการคุ้มครองบุคคลภายนอกด้วย นอกจากนี้ ชื่อบริษัทจำกัดยังอาจมีสถานะชื่อทางการค้าตามนัยของมาตรา 1012 ได้ งานวิจัยฉบับนี้จึงมุ่งศึกษาเพื่อพิจารณาปัญหาการใช้ชื่อบริษัทจำกัดที่มีความสัมพันธ์กับงานประพันธ์ประเภทวรรณกรรม ชื่อทางการค้า การล้มละลาย และผลผูกพันของคำพิพากษาในประเด็นสิทธิในชื่อต่อนายทะเบียนซึ่งไม่ได้เป็นจำเลยในคดี รวมทั้งอำนาจของนายทะเบียนที่เกี่ยวข้องกับชื่อบริษัทจำกัด และผลของคำสั่งเพิกถอนชื่อบริษัทจำกัด การศึกษาได้ใช้คำสั่งสำนักงานทะเบียนหุ้นส่วนบริษัทกรุงเทพมหานคร คำวินิจฉัยของกรมพัฒนาธุรกิจการค้า ระเบียบกรมพัฒนาธุรกิจการค้า บันทึกสำนักงานคณะกรรมการกฤษฎีกา และคำพิพากษา รวมทั้งรายงานการประชุมร่างประมวลกฎหมายแพ่งและพาณิชย์และบันทึกประกอบ เอกสารทางวิชาการที่ปรากฏในไทยและต่างประเทศ โดยใช้วิธีการศึกษาเชิงเปรียบเทียบ วิเคราะห์เอกสารทางวิชาการและทางปฏิบัติผลจากการศึกษาพบว่า คำสั่งในคำขอจองชื่อนิติบุคคลมีสถานะเป็นคำสั่งทางปกครองและนายทะเบียนไม่มีอำนาจเพิกถอนชื่อบริษัทจำกัดตามมาตรา 1019 ได้ ทั้งนี้เมื่อมีข้อโต้แย้งเกี่ยวกับสิทธิในชื่อบริษัทจำกัดเป็นกรณีตามมาตรา 18 ซึ่งต้องเป็นสิทธิบุคคลสภาพอันเป็นสิทธิเด็ดขาดเท่านั้น และการใช้ชื่อดังกล่าวจะต้องก่อให้เกิดความสับสนในตัวบุคคลเป็นสำคัญ โดยที่กฎหมายให้สิทธิเฉพาะการระงับความเสียหายหรือห้ามใช้ชื่อเท่านั้นไม่อาจจะใช้มาตรการอื่นได้หรือ เรียกค่าสินไหมทดแทน การเปลี่ยนชื่อบริษัทจำกัดสิทธิในชื่อเดิมย่อมเป็นอันระงับลง การใช้ชื่อบริษัทจำกัดเดิมในฐานะชื่อทางการค้าจึงไม่อาจจะปรับใช้มาตรา 18 นอกจากนี้ คำพิพากษาของศาลในประเด็นสิทธิในชื่อย่อมไม่มีผลผูกพันต่อนายทะเบียนซึ่งไม่ได้เป็นจำเลยในคดี อีกทั้ง เมื่อมีการบังคับคดีโดยการเพิกถอนชื่อบริษัทจำกัดย่อมเป็นกระทบต่อสภาพบุคคลซึ่งส่งผลต่อมาตรการในการแบ่งแยกตัวการแห่งสิทธิ ทั้งนี้ เมื่อชื่อบริษัทจำกัดที่เป็นบุคคลล้มละลายไม่ใช่ชื่อที่ต้องห้ามตามกฎหมาย ผู้ถือหุ้น ผู้เริ่มก่อการ หรือกรรมการบริษัทจึงสามารถใช้ชื่อดังกล่าวมาจดทะเบียนจัดตั้งบริษัทใหม่โดยใช้ชื่อเดิมในลักษณะที่เหมือนคล้ายได้อันเป็นการกระทบต่อหลักการคุ้มครองบุคคลภายนอก
DOI: 10.14457/tu.the.2018.1343
title: การจดทะเบียนแบบผลิตภัณฑ์อุตสาหกรรมเพียงบางส่วน

description: วิทยานิพนธ์ฉบับนี้มีวัตถุประสงค์ในการศึกษาถึงปัญหาและอุปสรรคในการจดทะเบียนแบบผลิตภัณฑ์อุตสาหกรรมโดยขอถือสิทธิเพียงบางส่วนของแบบผลิตภัณฑ์อุตสาหกรรม ภายใต้พระราชบัญญัติสิทธิบัตร พ.ศ. 2522 รวมไปถึงกฎกระทรวง ประกาศกรมทรัพย์สินทางปัญญาที่เกี่ยวข้อง และศึกษาเปรียบเทียบกับระบบกฎหมายเกี่ยวกับการจดทะเบียนแบบผลิตภัณฑ์โดยขอถือสิทธิเพียงบางส่วนของแบบผลิตภัณฑ์อุตสาหกรรมของต่างประเทศ ได้แก่ สหรัฐอเมริกา และประเทศญี่ปุ่น ซึ่งเป็นประเทศที่อนุญาตรับจดทะเบียนแบบผลิตภัณฑ์อุตสาหกรรมโดยขอถือสิทธิเพียงบางส่วนของแบบผลิตภัณฑ์อุตสาหกรรม และสาธารณรัฐประชาชนจีน ซึ่งเป็นประเทศที่ไม่อนุญาตรับจดทะเบียนแบบผลิตภัณฑ์อุตสาหกรรมโดยขอถือสิทธิเพียงบางส่วนของแบบผลิตภัณฑ์อุตสาหกรรม โดยมุ่งศึกษาเปรียบเทียบเกี่ยวกับการแสดงภาพแสดงแบบผลิตภัณฑ์ การระบุข้อถือสิทธิ และส่วนประกอบอื่น ๆ ที่สำคัญเกี่ยวกับการจดทะเบียนแบบผลิตภัณฑ์โดยขอถือสิทธิเพียงบางส่วนของแบบผลิตภัณฑ์ อุตสาหกรรมระบบกฎหมายเกี่ยวกับการจดทะเบียนแบบผลิตภัณฑ์โดยขอถือสิทธิเพียงบางส่วนของแบบผลิตภัณฑ์อุตสาหกรรมของสหรัฐอเมริกา และประเทศญี่ปุ่น มีหลักเกณฑ์การแสดงภาพแสดงแบบผลิตภัณฑ์โดยขอถือสิทธิเพียงบางส่วนของแบบผลิตภัณฑ์อุตสาหกรรมที่เหมือนกัน กล่าวคือ การแสดงภาพแสดงแบบผลิตภัณฑ์ที่เป็นรูปเขียน เส้นที่ใช้ในการเขียนจะประกอบอยู่ด้วยกันสองส่วน ได้แก่ ส่วนที่ขอถือสิทธิจะเขียนด้วยเส้นเต็ม ซึ่งเป็นเส้นที่เรียบ หนาเท่ากันและไม่ขาดจากกัน และอีกส่วนหนึ่งเป็นส่วนที่ไม่ขอถือสิทธิจะเขียนด้วยเส้นประ อีกทั้งผู้ขอจดทะเบียนจะต้องนำส่งคำอธิบายรูปเขียน โดยอธิบายว่าส่วนของแบบผลิตภัณฑ์ที่เขียนด้วยเส้นประเป็นส่วนที่ไม่ขอถือสิทธิ เพื่อเป็น การแสดงให้เห็นและเข้าใจถึงส่วนที่ขอถือสิทธิซึ่งเป็นเพียงบางส่วนของแบบผลิตภัณฑ์อุตสาหกรรม เมื่อผู้ขอจดทะเบียนต้องการจดทะเบียนแบบผลิตภัณฑ์อุตสาหกรรมในลักษณะเช่นนี้ในประเทศไทย จึงไม่สามารถรับจดทะเบียนโดยขอถือสิทธิเพียงบางส่วนของแบบผลิตภัณฑ์อุตสาหกรรมได้เนื่องมาจากภายใต้กฎหมายไทย ไม่สามารถใช้เส้นประในการเขียนภาพแสดงแบบผลิตภัณฑ์ อุตสาหกรรมได้ ดังนั้น ผู้ขอจดทะเบียนจะต้องแก้ไขภาพแสดงแบบผลิตภัณฑ์ในส่วนของเส้นประให้เป็นเส้นเต็ม และขอถือสิทธิทั้งตัวแบบผลิตภัณฑ์อุตสาหกรรมจากการศึกษาพบว่า การจดทะเบียนแบบผลิตภัณฑ์อุตสาหกรรมภายใต้พระราชบัญญัติสิทธิบัตร พ.ศ. 2522 และกฎหมายอื่นที่เกี่ยวข้องในประเทศไทย ผู้ขอรับสิทธิบัตรจะต้องจดทะเบียนโดยขอรับความคุ้มครองทั้งตัวแบบผลิตภัณฑ์อุตสาหกรรมเท่านั้น โดยภาพแสดงแบบผลิตภัณฑ์ที่เป็นรูปเขียน จะต้องใช้เส้นเรียบ มีความหนาเท่ากันโดยตลอดและไม่ขาดจากกัน และระบุข้อถือสิทธิโดยขอถือสิทธิในแบบผลิตภัณฑ์ ได้แก่ รูปร่าง ลักษณะ ลวดลาย หรือสีของแบบผลิตภัณฑ์ โดยไม่สามารถระบุข้อถือสิทธิโดยสละสิทธิบางส่วนของแบบผลิตภัณฑ์อุตสาหกรรมได้ดังนั้น เพื่อให้สามารถจดทะเบียนแบบผลิตภัณฑ์อุตสาหกรรมโดยขอถือสิทธิเพียงบางส่วนของแบบผลิตภัณฑ์อุตสาหกรรมได้ในประเทศไทย และเพื่อแสดงให้เห็นถึงพัฒนาการทางกฎหมายของประเทศไทยที่ทัดเทียมกับนานาประเทศ อีกทั้งเป็นการส่งเสริมให้ผู้ขอจดทะเบียนสามารถจดทะเบียนแบบผลิตภัณฑ์ของตนจากการออกแบบต่อยอดจากแบบผลิตภัณฑ์เดิมได้ ผู้เขียนจึงเสนอให้ปรับปรุงแก้ไขเพิ่มเติมพระราชบัญญัติสิทธิบัตร พ.ศ. 2522 เกี่ยวกับความหมายของคำว่า “แบบผลิตภัณฑ์” ให้รวมถึงส่วนใดส่วนหนึ่งของแบบผลิตภัณฑ์ และแก้ไขปรับปรุงรายการประกอบคำขอรับสิทธิบัตรการออกแบบผลิตภัณฑ์ที่สำคัญ และกฎกระทรวงที่เกี่ยวข้อง เกี่ยวกับเส้นที่ใช้ในการเขียนภาพแสดงแบบผลิตภัณฑ์อุตสาหกรรม และการระบุข้อถือสิทธิ
DOI: 10.25573/data.11791764.v1
title: Panama Canal Rainfall (A to C)

description: Raw precipitation data from the Panama Canal Authority.This is a compressed files with individual station precipitation data. There are four files in this series.<br>This file contains data for station names starting with 'A' to 'C'<br> Data have been freely provided by the Panama Canal Authority and are in the public domain.Any publication using these data should credit the Panama Canal Authority.Some data has been curated by STRI's Physical Monitoring Program.All data are provided on an 'as is' basis.
DOI: 10.14457/tu.the.2018.1344
title: ปัญหากฎหมายเกี่ยวกับสัญญาอัจฉริยะ

description: ในปัจจุบันเริ่มมีกระแสเรื่องการนำเทคโนโลยีกระจายศูนย์มาใช้เพื่อเพิ่มความปลอดภัยแก่ข้อมูลหรือการทำธุรกรรมทางอิเล็กทรอนิกส์รวมไปถึงสัญญาอัจฉริยะอันเป็นการน าเงื่อนไขหรือข้อตกลงของสัญญามาเข้ารหัสเพื่อให้มีการดำเนินการตามเงื่อนไขหรือข้อตกลงของสัญญานั้นโดยอัตโนมัติเมื่อคู่สัญญากระทำการอย่างใดตามเงื่อนไขหรือข้อตกลงที่ได้กำหนดไว้ และเมื่อนำเข้าไปยังเทคโนโลยีบล็อกเชนซึ่งเป็นเครือข่ายการกระจายศูนย์ที่ไม่มีตัวกลางในการทำธุรกรรมหรือสัญญา ทำให้สัญญาอัจฉริยะยากแก่การแก้ไขหรือเปลี่ยนแปลง โดยระบบอัตโนมัติของสัญญาอัจฉริยะจะทำหน้าที่อำนวยความสะดวกให้แก่คู่สัญญาในการดำเนินการแทนตัวคู่สัญญาโดยอัตโนมัติถูกต้อง มีความน่าเชื่อถือและมีประสิทธิภาพ นอกจากนี้ยังช่วยลดขั้นตอนการทำสัญญา ลดปัญหาหรือข้อผิดพลาดในการทำสัญญาที่เกิดจากมนุษย์ได้สัญญาอัจฉริยะนั้น อาจถือเป็นสัญญาอิเล็กทรอนิกส์ตามพระราชบัญญัติธุรกรรมทางอิเล็กทรอนิกส์ พ.ศ. 2544 ซึ่งมีปัญหาที่จะต้องพิจารณาว่าสัญญาอัจฉริยะนั้นอยู่ภายใต้บังคับของบทบัญญัติที่ใช้บังคับกับสัญญาอิเล็กทรอนิกส์ทั่วไปตามพระราชบัญญัติธุรกรรมทางอิเล็กทรอนิกส์ พ.ศ. 2544 หรือไม่ ทั้งนี้เนื่องจากพระราชบัญญัติธุรกรรมทางอิเล็กทรอนิกส์ พ.ศ. 2544 มิได้มีบทบัญญัติที่ชัดเจนเกี่ยวกับสัญญาอัจฉริยะจากการศึกษาในประเด็นต่าง ๆ พบว่ากฎหมายเกี่ยวกับสัญญาอัจฉริยะของประเทศไทยยังขาดความชัดเจนในการรับรองการทำสัญญาอัจฉริยะ ส่งผลให้เกิดปัญหาต่างๆเกี่ยวกับสัญญาอัจฉริยะ อาทิ ปัญหาการบังคับใช้กฎหมาย การพิจารณาคดีปัญหาการรับรองการทำสัญญาอัจฉริยะ ปัญหาการเกิดสัญญาอัจฉริยะ ปัญหาการแสดงเจตนา และปัญหาความสมบูรณ์ของสัญญาอัจฉริยะในปัจจุบันได้มีการออกประกาศคณะกรรมการกำกับหลักทรัพย์และตลาดหลักทรัพย์ที่ได้บัญญัติให้คำจำกัดความสัญญาอัจฉริยะไว้ และได้มีการแก้ไขกฎหมายพระราชบัญญัติธุรกรรมทางอิเล็กทรอนิกส์ พ.ศ. 2544 โดยบัญญัติเกี่ยวกับระบบอัตโนมัติ แต่มิได้บัญญัติเกี่ยวกับการให้ความรับรองการทำสัญญาอัจฉริยะแต่อย่างใด
DOI: 10.14457/tu.the.2018.1345
title: วิเคราะห์ร่างพระราชบัญญัติการป้องกันมลพิษทางทะเลเนื่องจากการทิ้งเทของเสียหรือวัสดุอื่นลงทะเล พ.ศ. ....

description: นอกจากผลกระทบจากมลพิษทางทะเลจากการทิ้งเทและพันธกรณีจากสนธิสัญญาสะท้อนให้เห็นว่าประเทศไทยควรมีมาตรการป้องกันมลพิษทางทะเลจากการทิ้งเทที่กำหนดให้ต้องมีการพิจารณาถึงความเป็นอันตรายต่อสิ่งแวดล้อมทางทะเลของวัตถุต่าง ๆ ทุกชนิดก่อนที่จะถูกทิ้งเทแล้ว ในปัจจุบันประเทศไทยยังมีความจำเป็นอันเนื่องมาจากการเข้าร่วมโครงการระหว่างประเทศที่กำหนดหน้าที่ให้ต้องดำเนินการอนุวัติการเข้าเป็นภาคีของพิธีสาร ค.ศ. 1996 แห่งอนุสัญญาว่าด้วยการป้องกันมลพิษทางทะเลอันเนื่องมาจากการทิ้งเทของเสียหรือวัสดุอื่น ค.ศ. 1972 ให้แล้วเสร็จ โดยหน่วยงานที่มีความรับผิดชอบได้แต่งตั้งคณะอนุกรรมการเพื่อรับผิดชอบเกี่ยวกับการดำเนินการเข้าเป็นภาคีของพิธีสาร ค.ศ. 1996 แห่งอนุสัญญาว่าด้วยการป้องกันมลพิษทางทะเลอันเนื่องมาจากการทิ้งเทของเสียหรือวัสดุอื่น ค.ศ. 1972 ดังกล่าว ซึ่งจากการทบทวนบทบัญญัติแห่งกฎหมายของประเทศไทยที่เกี่ยวกับการป้องกันมลพิษทางทะเลจากการทิ้งเท พบว่า บทบัญญัติแห่งกฎหมายที่เกี่ยวข้องกับการทิ้งเทที่มีอยู่ดังกล่าวนั้นไม่เพียงพอและไม่เหมาะสมต่อการควบคุมกำกับดูแลการป้องกันมลพิษทางทะเลจากการทิ้งเท เนื่องจาก ถ้อยคำของบัญญัติแห่งกฎหมายดังกล่าวเหล่านั้นจำเป็นที่จะต้องอาศัยการตีความเพื่อบังคับใช้กับการป้องกันมลพิษทางทะเลจากการทิ้งเทและยังขาดมาตรการต่าง ๆ ที่สำคัญและมีความจำเป็นต่อการควบคุมกำกับดูแลการป้องกันมลพิษทางทะเลจากการทิ้งเท ตัวอย่างเช่น กระบวนการออกใบอนุญาตและการติดตามควบคุมกำกับดูแลการทิ้งเท ทำให้ต้องแก้ไขเพิ่มเติมในกฎหมายหลายฉบับต่างกันซึ่งก่อให้เกิดยุ่งยากทั้งในการแก้ไขเพิ่มเติมและการบังคับใช้ในภายหลัง ด้วยเหตุดังกล่าว คณะอนุกรรมการที่มีความรับผิดชอบจึงร่วมกันการจัดทำร่างพระราชบัญญัติการป้องกันมลพิษทางทะเลเนื่องจากการทิ้งเทของเสียหรือวัสดุอื่นลงทะเล พ.ศ. .... เพื่อเป็นส่วนหนึ่งในการอนุวัติการพิธีสาร ค.ศ. 1996 แห่งอนุสัญญาว่าด้วยการป้องกันมลพิษทางทะเลอันเนื่องมาจากการทิ้งเทของเสียหรือวัสดุอื่น ค.ศ. 1972 ดังกล่าวจากการศึกษาเนื้อหาสาระสำคัญของพิธีสาร ค.ศ. 1996 แห่งอนุสัญญาว่าด้วยการป้องกันมลพิษทางทะเลอันเนื่องมาจากการทิ้งเทของเสียหรือวัสดุอื่น ค.ศ. 1972 และกฎหมายอนุวัติการของรัฐภาคีพิธีสารดังกล่าว พบว่า ร่างพระราชบัญญัติการป้องกันมลพิษทางทะเลเนื่องจากการทิ้งเทของเสียหรือวัสดุอื่นลงทะเล พ.ศ. .... ยังมีข้อบกพร่องในบางประการที่สมควรได้รับการปรับปรุง ซึ่งรวมถึง ประเด็นเกี่ยวกับขอบเขตการบังคับใช้ ประเด็นเกี่ยวกับบทนิยาม ประเด็นเกี่ยวกับใบอนุญาต ประเด็นเกี่ยวกับการออกใบอนุญาตในกรณีฉุกเฉิน ประเด็นเกี่ยวกับมาตรการป้องกันมลพิษทางทะเล ประเด็นเกี่ยวกับข้อยกเว้น ประเด็นเกี่ยวกับความรับผิดทางแพ่ง ประเด็นเกี่ยวกับผู้มีอำนาจกำกับดูแลการป้องกันมลพิษทางทะเล และประเด็นเกี่ยวกับอำนาจพนักงานเจ้าหน้าที่ด้วย
DOI: 10.14457/tu.the.2018.1346
title: การให้ความคุ้มครองสิทธิบัตรการประดิษฐ์เกี่ยวกับสัตว์

description: วิทยานิพนธ์ฉบับนี้ มีวัตถุประสงค์เพื่อศึกษาความเป็นมา แนวคิด ทฤษฎี และหลักการที่เกี่ยวข้องกับการคุ้มครองการประดิษฐ์อันเกิดจากสัตว์ ตลอดจนเพื่อศึกษาสนธิสัญญา กติกา และข้อตกลงระหว่างประเทศ ตลอดจนกฎหมายต่างประเทศและประเทศไทยเกี่ยวกับการคุ้มครองการประดิษฐ์อันเกิดจากสัตว์และการรับรองสิทธิบัตรการประดิษฐ์เกี่ยวกับสัตว์ และที่สำคัญเพื่อวิเคราะห์ปัญหาทางกฎหมายเกี่ยวกับการคุ้มครองการประดิษฐ์ที่เกี่ยวกับสัตว์ที่เกิดจากจุลชีพหรือสารสกัดอันเกิดจากสัตว์ในประเทศไทย รวมถึงให้ข้อเสนอแนะ และแนวทางแก้ไขปัญหาทางกฎหมายเกี่ยวกับการคุ้มครองการประดิษฐ์เกี่ยวกับสัตว์ที่เกิดจากจุลชีพหรือสารสกัดอันเกิดจากสัตว์ในประเทศไทยให้มีความเหมาะสมและสอดคล้องกับบริบทของสังคมไทยในปัจจุบัน โดยใช้การศึกษาวิจัยเชิงคุณภาพ โดยใช้วิธีการวิจัยเอกสาร (Documentary research) โดยทำการศึกษา ค้นคว้า รวบรวมและวิเคราะห์ข้อมูลต่าง ๆ จากบทบัญญัติของสนธิสัญญา ข้อตกลง และกรอบความร่วมมือระหว่างประเทศ รวมถึงบทบัญญัติของรัฐธรรมนูญ กฎหมาย คำแถลงนโยบาย บทความทางวิชาการ หนังสือ งานวิจัย วิทยานิพนธ์ เอกสารประกอบการอบรมและเอกสารประกอบการประชุมทางวิชาการ และการค้นคว้าจากอินเทอร์เน็ต ที่เกี่ยวข้องทั้งในและต่างประเทศจากการศึกษาพบปัญหาทางกฎหมายเกี่ยวกับการคุ้มครองการประดิษฐ์เกี่ยวกับสัตว์ที่เกิดจากจุลชีพหรือสารสกัดอันเกิดจากสัตว์ในประเทศไทยที่สำคัญ 3 ประการด้วยกัน ได้แก่ ประการแรก คือ ปัญหาทางกฎหมายเกี่ยวกับจำกัดการรับรองสิทธิบัตรการประดิษฐ์ที่เกี่ยวกับสัตว์ที่เกิดจากจุลชีพหรือสารสกัดจากสัตว์ซึ่งขัดหรือแย้งต่อรัฐธรรมนูญแห่งราชอาณาจักรไทย ประการที่สอง ปัญหาทางกฎหมายเกี่ยวกับการขอรับสิทธิบัตรการประดิษฐ์ที่เกี่ยวกับสัตว์ที่เกิดจากจุลชีพหรือสารสกัดจากสัตว์ที่มีลักษณะเป็นนวัตกรรมขั้นสูง และประการสุดท้าย ปัญหาทางกฎหมายในการนำบทบัญญัติที่เกี่ยวข้องกับสิทธิบัตรมาบังคับใช้กับการขออนุสิทธิบัตรการประดิษฐ์เกี่ยวกับสัตว์ที่เกิดจากจุลชีพหรือสารสกัดจากสัตว์ ทั้งนี้ ผู้เขียนมีข้อเสนอแนะในการแก้ไขปัญหาดังกล่าวข้างต้น โดยเสนอแนะให้มีการเพิ่มบทนิยามคำว่า “จุลชีพ” และ “สารสกัด” ในมาตรา 3 แห่งพระราชบัญญัติสิทธิบัตร พ.ศ. 2522 เสนอแนะให้มีการยกเลิก มาตรา 9 (1) แห่งพระราชบัญญัติสิทธิบัตร พ.ศ. 2522 และเสนอแนะให้มีการเพิ่มบทบัญญัติ มาตรา 65 เอกาทศ ในพระราชบัญญัติสิทธิบัตร พ.ศ. 2522
DOI: 10.14457/tu.the.2018.1347
title: เอกสารเปลี่ยนมือที่อยู่ในรูปแบบของข้อมูลอิเล็กทรอนิกส์

description: วิทยานิพนธ์ฉบับนี้ มีวัตถุประสงค์เพื่อศึกษาการใช้งานของเอกสารเปลี่ยนมือในรูปแบบของข้อมูลอิเล็กทรอนิกส์และศึกษาการรองรับในเชิงของกฎหมายเอกสารเปลี่ยนมือที่อยู่ในรูปแบบของข้อมูลอิเล็กทรอนิกส์ เป็นการนำเอกสารเปลี่ยนมือไม่ว่าจะเป็นตราสารเปลี่ยนมือหรือเอกสารสิทธิเปลี่ยนมือ เช่นใบตราส่ง มาอยู่ในรูปแบบของข้อมูลอิเล็กทรอนิกส์ เพื่อลดการใช้กระดาษและทำให้การค้าระหว่างประเทศรวดเร็วขึ้น รวมถึงป้องกันการปลอมแปลงหรือสูญหายของเอกสารเปลี่ยนมือ โดยการใช้เทคโนโลยีที่สามารถทำให้ข้อมูลอิเล็กทรอนิกส์มีความเป็นเอกลักษณ์ เช่น ระบบการแลกเปลี่ยนข้อมูลผ่านสื่ออิเล็กทรอนิกส์ (EDI) หรือ เทคโนโลยีบล็อกเชน โดยเฉพาะอย่างยิ่ง เทคโนโลยีบล็อกเชนซึ่งมีคุณสมบัติในการป้องกันการแก้ไข สามารถใช้งานร่วมกับธุรกรรมอื่นๆ ในแพลตฟอร์มเดียวกันได้ ป้องกันการทุจริตโดยตัวกลาง และมีความโปร่งใสด้วยเอกลักษณ์ของความเป็นเอกสารเปลี่ยนมือที่ต่างจากเอกสารทั่วไปคือต้องมีเอกลักษณ์ และโอนเปลี่ยนมือได้ จากการศึกษาพบว่า กฎหมายว่าด้วยธุรกรรมทางอิเล็กทรอนิกส์ของไทยยังมีบทบัญญัติที่ไม่เพียงพอต่อการใช้งานเอกสารเปลี่ยนมือในรูปแบบของข้อมูลอิเล็กทรอนิกส์ ทั้งในเรื่องความมีเอกลักษณ์ของข้อมูลและการโอนเปลี่ยนมือ แต่บางประเทศ เช่น สหรัฐอเมริกา และประเทศเกาหลีใต้ ได้มีกฎหมายที่รองรับ รวมถึงกฎหมายระหว่างประเทศ เช่น อนุสัญญาสหประชาชาติว่าด้วยสัญญาเพื่อการรับขนของระหว่างประเทศโดยทางทะเลทั้งหมดหรือบางส่วน ค.ศ. 2009 (Rotterdam Rules) ก็มีการพูดถึง และโดยเฉพาะอย่างยิ่ง เมื่อคณะกรรมาธิการกฎหมายการค้าระหว่างประเทศแห่งสหประชาชาติ (UNCITRAL) ได้มีการออกกฎหมายแม่แบบว่าด้วยเอกสารเปลี่ยนมือที่อยู่ในรูปแบบของข้อมูลอิเล็กทรอนิกส์ในปี ค.ศ.2017โดยในกฎหมายแม่แบบได้มีบทบัญญัติที่กำหนดให้ข้อมูลอิเล็กทรอนิกส์ที่จะนำมาใช้เป็นเอกสารเปลี่ยนมือที่อยู่ในรูปแบบของข้อมูลอิเล็กทรอนิกส์จะต้องมีความเป็นเอกลักษณ์ (unique) โดยใช้วิธีการที่น่าเชื่อถือในการจัดการเอกสารเปลี่ยนมือที่อยู่ในรูปแบบของข้อมูลอิเล็กทรอนิกส์ดังกล่าว และให้ใช้วิธีการโอนการควบคุมเหนือข้อมูลอิเล็กทรอนิกส์นั้นให้กับบุคคลอื่น แทนการส่งมอบเอกสารในรูปแบบกระดาษในการโอนสิทธิที่ตนมีในเอกสารเปลี่ยนมือที่อยู่ในรูปแบบของข้อมูลอิเล็กทรอนิกส์ นอกจากนี้ยังกำหนดหลักเกณฑ์ต่างๆ ที่เกี่ยวข้องไม่ว่าจะเป็น การสลักหลัง การระบุเวลา สถานที่ หรือการแปลงจากเอกสารเปลี่ยนมือในรูปแบบกระดาษเป็นรูปแบบอิเล็กทรอนิกส์ด้วยเหตุนี้ จึงเห็นสมควรให้มีการแก้ไขเพิ่มเติมบทบัญญัติในกฎหมายว่าด้วยธุรกรรมทางอิเล็กทรอนิกส์เพื่อให้มีบทบัญญัติที่รองรับการใช้งานเอกสารเปลี่ยนมือที่อยู่ในรูปแบบของข้อมูลอิเล็กทรอนิกส์โดยสมบูรณ์
DOI: 10.14457/tu.the.2018.1348
title: ภาษีการท่องเที่ยวประเภทภาษีการเดินทางออกนอกประเทศและภาษีการเดินทางทางอากาศ

description: ในปัจจุบันการท่องเที่ยวเป็นกิจกรรมหนึ่งที่สร้างรายได้ให้แก่หลายประเทศที่มีนักท่องเที่ยวมาเยือน อย่างไรก็ตามกิจกรรมการท่องเที่ยวนั้นเป็นกิจกรรมนันทนาการประเภทหนึ่งซึ่งคนทั่ว ๆ ไปจะกระทำเมื่อตนเองว่างหลังจากกระทำหน้าที่การงานของตนเสร็จสิ้น ซึ่งอาจถูกมองว่าเป็นกิจกรรมที่ฟุ่มเฟือยอย่างหนึ่ง นอกจากนี้กิจกรรมการท่องเที่ยวยังเป็นกิจกรรมที่สร้างผลกระทบแก่สิ่งแวดล้อม วิถีชุมชน วัฒนธรรมประเพณี สร้างความแออัดให้แก่สถานที่ท่องเที่ยว ทำให้เกิดต้นทุนแก่รัฐที่จะต้องเยียวยาผลกระทบต่าง ๆ ที่เกิดขึ้นจากการท่องเที่ยวการมีนักท่องเที่ยวเข้ามาท่องเที่ยวในประเทศนั้นยังเกิดต้นทุนต่าง ๆ ของรัฐที่จะต้องพัฒนาสิ่งอำนวยความสะดวกต่าง ๆ ในประเทศให้เพียงพอและรองรับต่อความต้องการของนักท่องเที่ยวที่มีจำนวนมาก ทั้งในด้านของโครงสร้างพื้นฐานที่เป็นถนนหนทางที่จะต้องมีความสะดวก ระบบขนส่งมวลชนที่ต้องมีความปลอดภัยและครอบคลุมในทุกพื้นที่ ระบบการสื่อสาร การให้ข้อมูลที่สำคัญแก่นักท่องเที่ยว น้ำประปา ไฟฟ้าตามเส้นทางต่าง ๆ เป็นต้น นอกจากนี้ยังรวมถึงการดูแลรักษาความปลอดภัยโดยเจ้าหน้าที่ตำรวจเพื่อป้องกันไม่ให้เกิดอาชญากรรมต่าง ๆ กับนักท่องเที่ยวในต่างประเทศนั้นมีการจัดเก็บภาษีที่เกี่ยวข้องกับการท่องเที่ยวในหลากหลายรูปแบบตั้งแต่นักท่องเที่ยวเดินทางเข้ามาจนเดินทางออกไป ซึ่งในหลายประเทศมีการจัดเก็บภาษีการท่องเที่ยวมานานแล้ว เนื่องจากเป็นการให้นักท่องเที่ยวซึ่งได้รับประโยชน์จากการท่องเที่ยวเข้ามาร่วมรับผิดชอบในต้นทุนต่าง ๆ ทั้งทางด้านสิ่งแวดล้อมทางธรรมชาติ และต้นทุนของรัฐอื่น ๆ ที่เกิดขึ้นจากการบริหารจัดการการท่องเที่ยว อีกทั้งเป็นการเพิ่มรายได้ให้แก่รัฐอีกประการหนึ่ง โดยภาษีที่เกี่ยวข้องกับการท่องเที่ยวที่สามารถพบได้ในหลายประเทศนั้นได้แก่ ภาษีโรงแรม ภาษีร้านอาหาร ภาษีการเดินทางออกนอกประเทศ ภาษีการเดินทางทางอากาศการค้นคว้าอิสระฉบับนี้มุ่งศึกษาถึงภาษีการท่องเที่ยวประเภทภาษีการเดินทางออกนอกประเทศและภาษีการเดินทางทางอากาศที่มีการจัดเก็บจากนักท่องเที่ยว เนื่องจากเป็นภาษีต่อหน่วยที่มีการคำนวณจัดเก็บง่าย และมีลักษณะที่ใกล้เคียงกันและถูกเปรียบเทียบกันบ่อยครั้งจนน่าจะนำมาศึกษาร่วมกันได้ โดยลักษณะการจัดเก็บภาษีดังกล่าวเป็นไปเพื่อสร้างรายได้ให้แก่รัฐ และในบางประเทศก็มีการนำเงินภาษีไปชดเชยต้นทุนที่เกิดจากการท่องเที่ยวที่เกิดขึ้นในประเทศนั้น ๆ เพื่อสร้างความยั่งยืนให้แก่อุตสาหกรรมการท่องเที่ยว อันนำมาซึ่งการสร้างรายได้แก่คนในประเทศนั้น ๆ ต่อไป นอกจากนี้ก็จะศึกษารวมไปถึงกฎหมายภาษีการเดินทางออกนอกราชอาณาจักรของประเทศไทย ที่มีลักษณะโครงสร้างที่คล้ายกับภาษีการเดินทางออกนอกประเทศของประเทศอื่นด้วยเหตุนี้เมื่อมีการทำการศึกษากฎหมายภาษีการเดินทางออกนอกราชอาณาจักรของประเทศไทยเปรียบเทียบกับประเทศอื่นแล้ว พบว่าภาษีการเดินทางออกนอกราชอาณาจักรของประเทศไทยยังคงมีความแตกต่างกับภาษีการเดินทางออกนอกประเทศของต่างประเทศในหลายประการ เช่น ในเรื่องของผู้มีหน้าที่เสียภาษี วัตถุประสงค์ในการตรากฎหมายภาษีการเดินทางออกนอกราชอาณาจักร การจัดสรรเงินภาษีเพื่อนำไปใช้ประโยชน์ เป็นต้น อันทำให้ภาษีการเดินทางออกนอกราชอาณาจักรของประเทศไทยไม่ได้มีลักษณะเป็นภาษีการท่องเที่ยวอย่างแท้จริงเหมือนอย่างในต่างประเทศ และทำให้ประเทศไทยยังไม่มีภาษีเกี่ยวกับการท่องเที่ยวอย่างแท้จริงอันเป็นหลักประกันที่สามารถนำรายได้มาพัฒนาด้านการท่องเที่ยวอย่างยั่งยืนในประเทศไทย
DOI: 10.14457/tu.the.2018.1349
title: ภาษีที่ดินและสิ่งปลูกสร้างกับยุทธศาสตร์ชาติ

description: ปัจจุบันประเทศไทยได้มีการประกาศใช้พระราชบัญญัติภาษีที่ดินและสิ่งปลูกสร้าง พ.ศ. 2562 เพื่อใช้แทนพระราชบัญญัติภาษีโรงเรือนและที่ดิน พ.ศ. 2475 และพระราชบัญญัติบำรุงท้องที่ พ.ศ. 2508 ที่มีความล้าสมัยไม่สอดคล้องกับสภาพเศรษฐกิจและสังคมในปัจจุบัน รวมถึงการจัดเก็บนั้นไม่มีความเป็นธรรมต่อตัวผู้เสียภาษี ตามพระราชบัญญัติฉบับใหม่นี้มีวัตถุประสงค์มุ่งที่จะลดความเหลื่อมล้ำ สร้างความเป็นธรรมให้เกิดขึ้น ช่วยให้เกิดการกระจายการถือครองที่ดิน ทรัพยากรและปฏิรูปภาษีของท้องถิ่นให้มีระบบการคลังที่ดีขึ้นสอดคล้องกับเป้าหมายของยุทธศาสตร์ชาติ ตามพระราชบัญญัติภาษีที่ดินและสิ่งปลูกสร้าง พ.ศ. 2562 มีการกำหนดโครงสร้างภาษีที่แตกต่างไปจากเดิม โดยแบ่งฐานภาษีตามการใช้งานโดยกำหนดราคาประเมินทุนทรัพย์ของอสังหาริมทรัพย์ที่คณะกรรมการประจำจังหวัดกำหนดขึ้น ส่วนอัตราภาษีมีการกำหนดเป็นอัตราก้าวหน้าโดยแบ่งตามประเภทของทรัพย์สิน เมื่อผู้ศึกษาวิเคราะห์แล้วพบว่า พระราชบัญญัติภาษีที่ดินและสิ่งปลูกสร้าง พ.ศ. 2562 ยังมีข้อบกพร่องหลายประการ ทั้งในด้านผู้มีหน้าที่เสียภาษี ฐานภาษีและอัตราภาษี ประกอบกับการศึกษากฎหมายต่างประเทศพบว่า หลายประเทศมีการจัดเก็บภาษีทรัพย์สินที่น่าสนใจ ได้แก่ ประเทศสหรัฐอเมริกา สาธารณรัฐสิงคโปร์ ประเทศญี่ปุ่นและสาธารณรัฐเกาหลีใต้ ผู้ศึกษาทำการศึกษาถึงเป้าหมายในการจัดเก็บภาษีทรัพย์สิน โครงสร้างภาษี รวมถึงรายได้จากการจัดเก็บภาษีทรัพย์สินเพื่อเป็นแนวทางในการปรับปรุงแก้ไขกฎหมายภาษีที่ดินและสิ่งปลูกสร้างให้มีความสอดคล้องกับวัตถุประสงค์ในการตราพระราชบัญญัติฉบับนี้และสอดรับกับยุทธศาสตร์ชาติที่มุ่งจะลดความเหลื่อมล้ำและสร้างความเป็นธรรมในสังคม รวมถึงปฏิรูปภาษีท้องถิ่นให้มีประสิทธิภาพสามารถอำนวยรายได้ที่เพียงพอให้กับท้องถิ่นต่อไป
DOI: 10.25573/data.11791809.v1
title: Panama Canal Rainfall (D to J)

description: Raw precipitation data from the Panama Canal Authority.This is a compressed files with individual station precipitation data. There are four files in this series.<br>This file contains data for station names starting with 'D' to 'J'<br> Data have been freely provided by the Panama Canal Authority and are in the public domain.Any publication using these data should credit the Panama Canal Authority.Some data has been curated by STRI's Physical Monitoring Program.All data are provided on an 'as is' basis.
DOI: 10.25573/data.11791827.v1
title: Panama Canal Rainfall (K to Q)

description: Raw precipitation data from the Panama Canal Authority.This is a compressed files with individual station precipitation data. There are four files in this series.<br>This file contains data for station names starting with 'K' to 'Q'<br> Data have been freely provided by the Panama Canal Authority and are in the public domain.Any publication using these data should credit the Panama Canal Authority.Some data has been curated by STRI's Physical Monitoring Program.All data are provided on an 'as is' basis.
DOI: 10.15468/tkbcwd
title: Solanum hydroides (Solanaceae): a prickly novelty from the land of the sugar loaves, central Brazilian Atlantic Forest

description: This dataset contains the digitized treatments in Plazi based on the original journal article Gouvea, Yuri Fernandes, Paula, Luiza Fonseca Amorim de, Stehmann, Joao Renato, Giacomin, Leandro Lacerda (2020): Solanum hydroides (Solanaceae): a prickly novelty from the land of the sugar loaves, central Brazilian Atlantic Forest. PhytoKeys 139: 63-76, DOI: http://dx.doi.org/10.3897/phytokeys.139.46635, URL: http://dx.doi.org/10.3897/phytokeys.139.46635
DOI: 10.15468/ztvugy
title: A revision of the extant species of Theodoxus (Gastropoda, Neritidae) in Asia, with the description of three new species

description: This dataset contains the digitized treatments in Plazi based on the original journal article Sands, Arthur F., Gloeer, Peter, Guerlek, Mustafa E., Albrecht, Christian, Neubauer, Thomas A. (2020): A revision of the extant species of Theodoxus (Gastropoda, Neritidae) in Asia, with the description of three new species. Zoosystematics and Evolution 96 (1): 25-66, DOI: http://dx.doi.org/10.3897/zse.96.48312, URL: http://dx.doi.org/10.3897/zse.96.48312